

**REPUBLIKA HRVATSKA**

**KARLOVAČKA ŽUPANIJA**

**OPĆINA NETRETIĆ**

**OPĆINSKO VIJEĆE**

KLASA: 320-02/20-01/01

URBROJ: 2133/11-06-20-2

U Netretiću, 25. veljače 2020.

Na temelju članka 10. i 12. Zakona o poljoprivrednom zemljištu („Narodne novine“ broj 20/18, 115/18 i 98/19) te članka 28. Statuta Općine Netretić ("Glasnik Općine Netretić" broj 03/13, 02/18 i 03/18) Općinsko vijeće Općine Netretić na 20. redovnoj sjednici održanoj dana 25. veljače 2020. godine, donijelo je

**IZVJEŠĆE**

**o primjeni agrotehničkih mjera i mjera za uređenje i održavanje poljoprivrednih rudina**

**na području Općine Netretić u 2019. godini**

1. UVOD

Općinsko vijeće Općine Netretić donijelo je Odluku o agrotehničkim mjerama radi zaštite poljoprivrednog zemljišta, mjerama za uređivanje i održavanje poljoprivrednih rudina i mjerama zaštite od požara na području Općine Netretić („Glasnik Općine Netretić“ broj 05/18). Sukladno odredbama Zakona o poljoprivrednom zemljištu, jedinica lokalne samouprave dostavlja Ministarstvu poljoprivrede i Hrvatskoj agenciji za poljoprivredu i hranu godišnje izvješće o primjeni mjera propisanih Odlukom o agrotehničkim mjerama radi zaštite poljoprivrednog zemljišta, mjerama za uređivanje i održavanje poljoprivrednih rudina i mjerama zaštite od požara na području Općine Netretić („Glasnik Općine Netretić“ broj 05/18) do 31. ožujka svake tekuće godine za prethodnu godinu.

Odlukom iz prethodnog stavka propisane su:

Agrotehničke mjere

* minimalna razina obrade i održavanja poljoprivrednog zemljišta,
* sprječavanje zakorovljenosti i obrastanja višegodišnjim raslinjem,
* suzbijanje bolesti i štetnika,
* korištenje i uništavanje biljnih ostataka,
* održavanje organske tvari u tlu,
* održavanje povoljne strukture tla,
* zaštita od erozije.

Mjere za uređivanje i održavanje poljoprivrednih rudina

* održavanje živica i međa,
* održavanje poljskih putova,
* uređivanje i održavanje kanala,
* sprečavanje zasjenjivanja susjednih čestica,
* sadnja i održavanje vjetrobranskih pojasa

1. AGROTEHNIČKE MJERE

Vlasnici i posjednici poljoprivrednog zemljišta na području Općine Netretić uglavnom su se pridržavali svih odredbi Odluke o agrotehničkim mjerama radi zaštite poljoprivrednog zemljišta, mjerama za uređivanje i održavanje poljoprivrednih rudina i mjerama zaštite od požara na području Općine Netretić („Glasnik Općine Netretić“ broj 05/18) na način da su vodili računa o održavanju poljoprivrednog zemljišta, sprječavali su zakorovljenost i obrastanje raslinjem, provodili su postupke za suzbijanje biljnih bolesti i štetočina sukladno mjerama propisanim posebnim propisima za zaštitu bilja.

Korištenje mehanizacije obavljalo se primjereno stanju poljoprivrednog zemljišta i njegovim svojstvima.

U uvjetima kada je tlo zasićeno vodom, poplavljeno ili prekriveno snijegom nije se koristila mehanizacija na poljoprivrednom zemljištu, osim prilikom žetve ili berbe usjeva.

Budući da na području Općine Netretić nema opasnosti od erozije poljoprivrednog zemljišta, zaštitu od erozije nije bilo potrebno provoditi.

1. MJERE ZA UREĐIVANJE I ODRŽAVANJE POLJOPRIVREDNIH RUDINA

Na uređivanju odnosno održavanju poljskih putova i kanala zajedno s vlasnicima i posjednicima poljoprivrednog zemljišta sudjelovala je i Općina Netretić.

Vezano uz sprječavanje zasjenjivanja susjednih parcela na kojima se vrši poljoprivredna proizvodnja vlasnici su se uglavnom pridržavali istoga, te nisu sadili visoko raslinje neposredno uz među, a isto im je uz dugogodišnje bavljenje poljoprivrednom proizvodnjom poznato od ranije.

1. ZAKLJUČAK

Općina Netretić nastoji potaknuti vlasnike i posjednike zemljišta na njihovo obrađivanje i sprječavanje njihove zakorovljenosti, te u tu svrhu na svojoj internetskoj stranici redovito objavljuje informacije i dostavlja letke o obvezi redovitog održavanja poljoprivrednog zemljišta, te o posljedicama u slučaju neodgovornog ponašanja.

|  |  |
| --- | --- |
| DOSTAVITI:   1. Ministarstvo poljoprivrede, Ulica grada Vukovara 78, Zagreb, 2. Hrvatska agencija za poljoprivredu i hranu, Vinkovačka cesta 63c, 31000 Osijek, 3. Općinski načelnik, ovdje, 4. Pročelnica JUO, ovdje, 5. Dokumentacija, ovdje, 6. Za objavu, ovdje, 7. PISMOHRANA.- | **PREDSJEDNIK OPĆINSKOG VIJEĆA:**  **Tomislav Frketić** |